Latgales partija

Latgales partija () ir politiskā partija, kas dibināta 2012. gada 1. jūnijā Preiļos. Partiju dibināja 222 biedri. No 2023. gada februāra tās priekšsēdētājs ir bijušais Balvu novada domes priekšsēdētājs Sergejs Maksimovs, bet līdzpriekšsēdētājs — bijušais Daugavpils domes priekšsēdētājs Jānis Lāčplēsis. Latgales partijas devīze ir: "Kopā Latgales izaugsmei!"

 Vēsture 
Latvijas Republikas politisko partiju un organizāciju reģistrā partija reģistrēta 2012. gada 28. augustā. Tā dibināta ar mērķi aizstāvēt Latgales iedzīvotāju intereses valsts līmenī.

Pēc 2013. gada pašvaldību vēlēšanu rezultātiem Latgales partija saņēma vairākuma vēlētāju atbalstu Daugavpils, Preiļu, Ludzas, Riebiņu un Viļakas novadā.

2018. gadā kopā ar citām reģionālajām partijām un partiju Vienotība izveidoja partiju apvienību "Jaunā Vienotība" (JV), ar kuru Latgales partija turpināja sadarbību. 13. Saeimas vēlēšanās Latgales partijas pārstāvji piedalījās partiju Jaunā Vienotība, KPV LV un Progresīvie sarakstos. Partiju 13. Saeimā pārstāvēja deputāti Aldis Adamovičs, Alīna Gendele un Janīna Kursīte.

Lai gan 2022. gada pavasarī JV piedāvāja turpināt sadarbību, 2022. gada jūlijā Latgales partija parakstīja memorandu ar Latvijas attīstībai par kopīgu startu apvienības Attīstībai/Par! sarakstos 14. Saeimas vēlēšanās, kura tajās nepārvarēja 5% barjeru. Tiesa, septembrī JV apgalvoja, ka turpinās sadarbību ar Latgales partiju arī 14. Saeimā.

2024. gada decembrī tika paziņots, ka 2025. gada pašvaldību vēlēšanās Daugavpilī veidos kopīgu sarakstu ar partiju "Latvija pirmajā vietā". Latgales partijas līdzpriekšsēdētājs Maksimovs gan izteicās, ka Latgales partijas valde par to vēl nav lēmusi, jo tā 2024. gadā noslēgusi sadarbības līgumus ar partiju apvienību "Jaunā Vienotība" un partiju "Vienotība".

 Vēlēšanas 

 Pašvaldību vēlēšanas 

 2025. gada pašvaldību vēlēšanas 

Partija pašvaldību vēlēšanās piedalījās Balvu, Ludzas, Rēzeknes, Preiļu, Augšdaugavas, Krāslavas un Jēkabpils novadā, kā arī Rēzeknē un Daugavpilī. Daugavpilī, Rēzeknes novadā un Preiļu novadā partija startēja kopā ar citām partijām.
Novads/PilsētaVēlēšanu rezultātsDeputātu vietasPiezīmesBalsisProcenti Preiļu novads319048,97%Kopā ar Jauno Vienotību un Latvijas attīstībai Balvu novads190927,41% Ludzas novads157423,70% Augšdaugavas novads145722,90% Rēzeknes novads141217,32%Kopā ar Jauno Vienotību, Kustību Par! un Jauno konservatīvo partiju Krāslavas novads2875,01% Daugavpils11194,81%Kopā ar Latviju pirmajā vietā Rēzekne3193,13% Jēkabpils novads3282,38%

 2021. gada pašvaldību vēlēšanas 

Partija pašvaldību vēlēšanās piedalījās Balvu, Ludzas, Rēzeknes, Preiļu, Augšdaugavas un Krāslavas novadā, kā arī Rēzeknē un Daugavpilī. Rēzeknē, Rēzeknes novadā, Preiļu novadā un Daugavpilī partija startēja kopā ar citām partijām.
Novads/PilsētaVēlēšanu rezultātsDeputātu vietasPiezīmesBalsisProcenti Balvu novads272240,48%Kopā ar Latvijas Reģionu apvienību un Jauno konservatīvo partiju Ludzas novads222232,36% Rēzeknes novads186928,92%Kopā ar Jauno Vienotību un Kustību Par! Preiļu novads142321,56%Kopā ar Jauno Vienotību Augšdaugavas novads128321,37% Rēzekne133819,27%Kopā ar Nacionālo apvienību, Latvijas Zaļo partiju, Jauno Vienotību un Latvijas Reģionu apvienību Daugavpils235113,25%Kopā ar Latvijas attīstībai Krāslavas novads4287,31%

 Atsauces 

Kategorija:Latvijas reģionālās partijas
Kategorija:Latvijas politiskās partijas